《小重山》
宋代·赵彦端

春日归来如许长。不知偿此意，几何觞。老人临酒兴犹狂。溪山主，终不道山王。

一雨罢耕桑。平生欢喜处，是吾乡。与君花底共风光。春莫笑，花不似人香。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。